b'\n_START_ARTICLE_\nGr\xc3\xb8nne Linje (Israel)\n_START_PARAGRAPH_\nDen Gr\xc3\xb8nne Linje er en betegnelse som bruges for at vise til v\xc3\xa5benstilstandslinjerne fra 1949 som blev etableret mellem Israel og naboerne (Egypten, Jordan, Libanon og Syrien) efter Den arabisk-israelske krig i 1948.Den Gr\xc3\xb8nne Linje skiller ikke bare Israel fra disse lande, men ogs\xc3\xa5 fra territorier som Israel senere skulle bes\xc3\xa6tte i Seksdageskrigen i 1967, herunder \xc3\x98stjerusalem, Vestbredden, Gazastriben, Golanh\xc3\xb8jderne og Sinai-halv\xc3\xb8en (sidstn\xc3\xa6vnte er siden blevet returneret til Egypten). Navnet kommer af at man anvendte en gr\xc3\xb8n blyant for at tegne linjer p\xc3\xa5 kortet under samtaler._NEWLINE_Da israelerne og araberne forhandlede om v\xc3\xa5benstilstandslinjen insisterede de arabiske forhandlere p\xc3\xa5 at linjen p\xc3\xa5 ingen m\xc3\xa5de skulle v\xc3\xa6re udtryk for en gr\xc3\xa6nse, men at v\xc3\xa5benstilstandslinjen var midlertid og ikke-permanent.'